El cicle musical del programa `Cultura als barris´ s?estrena a Roís de Corella
21 febrero 2020

## El cicle musical del programa \`Cultura als barris´ s?estrena a Roís de Corella21 febrero 2020Última actualización: 14 julio 2025

![](../gestion/img/_AO_7369-copia.jpg)  
  

Continua el projecte de Cultura als Barris del departament de Cultura de l’Ajuntament de Gandia. El **regidor delegat de l’àrea i president de la Junta de Districte de Roís de Corella, Nahuel González**, acompanyat **d’Andreu Todolí** (guitarrista i veu) i **Victor Boscà** (bateria) del **grup Entreparèntesi,** i **Curro Albi (guitarrista) de Holistiks Group**, ha presentat aquest matí el primer dels concerts que es desenvoluparà dintre la iniciativa cultural.

Així, el concert tindrà lloc dissabte 29 de febrer al skatepark de Roís de Corella a partir de les 19.30 hores. Hi actuaran **“Las hijas de la Cumbia”** i **Holistiks Group** i **Entreparèntesi**, dos dels grups locals que formen part de la borsa de Grups Emergents creada pel propi departament de Cultura i que continua oberta.  

González ha destacat els objectius del programa “Cultura als barris”, _“per a descentralitzar la cultura i portar-la als districtes de Gandia, fora dels habituals contenidors culturals i per altra banda, posar en valor la creació artística local i la música en valencià”_.

**Entreparèntesi** és un grup de rap de vessant electrónica amb lletres, tot i que abstractes, molt directes. El grup, que nasqué el 2013, barreja drum&bass amb tocs de breakfeat i estructures poc convencionals. _“Cal agrair plataformes com Emergents, perquè donen veus als grups locals que necessitem suport”_, ha assegurat Boscà.

**Holistiks Group** es va crear el 2017 i el seu estil és un rap fusionat amb estils de blues, funk, rock, soul i jazz. Tots els components del grup són de Gandia. _“Quan comences és difícil entrar al circuït i donar-te a conèixer, per això aquesta oportunitat és d’agrair”,_ ha expressat Albi.

En els concerts de Cultura als Barris es garantirà la presència de dones músiques. És el cas de **Las Hijas de la Cumbia**, un grup format per Maca i Ale que ofereixen un viatge sonor a través de Llatinoamèrica, amb la vibració de la cúmbia com a base i que al mateix temps es fusiona amb altres ritmes com el reggea, el hip hop i el ska.

[Twittear](https://twitter.com/share)